མདོ་དབུས་མཐོ་སྒང་ནི་རང་བྱུང་གི་མཛེས་སྡུག་གིས་ཕྱུག་ཅིང་རང་བྱུང་རྩྭ་ཐང་གིས་བོད་ཀྱི་ས་ཆའི་ངོས་ནས་བརྒྱ་ཆ་བདུན་ཅུ་ཟིན་ཡོད།ས་བབ་དང་ཕྱོགས་གང་ཅིའི་ཐད་ནས་འཛམ་གླིང་མི་མང་གིས་ཡིད་སྨོན་བྱེད་ས་ཞིག་ཡིན་པ་རེད།གཤིན་པོའི་རྩྭ་ས་དང་ཡངས་པའི་སྤང་ཐང་གིས་ཕྱུགས་རིགས་ཀྱིས་མཚོན་པའི་སྲོག་ཆགས་རིགས་ཀྱང་མང་པོ་ཞིག་རྒྱུན་འཛིན་བྱེད་ཀྱིན་ཡོད་ལ།དེ་བཞིན་དུ་བོད་ཀྱི་རྩྭ་ས་བདག་གཉེར་བྱས་པ་དེས་སར་གནས་སྐྱེ་ལྡན་ནག་རྫསཧ་ཅང་འབོར་ཆེན་ཉར་སྲུང་བྱས་ཡོད།བོད་ཀྱི་རྩྭ་ས་བདག་སྲུང་བྱས་པའི་ནུས་མཐུས་སྐྱེ་ལྡན་ཏུན་ས་ཡ་༧༤༠༠ཙམ་རླུང་ཁམས་ལ་ཐོར་དུ་མ་བཅུག་པར་ཉར་སྲུང་ཡང་བྱས་ཡོད།རྩྭ་ཐང་བེད་སྤྱོད་གཏོང་མཁན་མང་ཤོས་བོད་ཀྱི་རོང་བ་ལས་འབྲོག་པ་ཆགས་ཡོད་པ་དང་ཁོ་ཚོས་ཉམས་མྱོང་དང་བཅས།དབྱར་དགུན་གྱི་དུས་ཚིགས་དང་བསྟུན་ཏེ་གནས་སྤོ་བྱེད་ཀྱིན་ཡོད་ལ་ཕྱུགས་རིགས་ཀྱི་མང་ཉུང་དང་བསྟུན་ཏེ་ཐུན་མོང་གིས་རྩྭ་ས་བེད་སྤྱོད་བྱེད་ཀྱིན་ཡོད་ཀྱང།ལོ་རབས་བཅུ་དགུ་པའི་ནང་འབྲོག་པ་དམངས་ཚོགས་ལ་རྩྭ་སར་ལྕགས་ར་སྐོར་དུ་བཅུག་པ་ནས་བཟུང་བོད་སྤྱི་དང་ལྷག་པར་དུ་བོད་ཀྱི་རྩྭ་ཐང་ལ་ཉམས་ཉེས་ཀྱི་འགོ་བརྩམས་པ་རེད།དེའི་རྒྱུ་མཚན་ནི་རྩྭ་སའི་ཁྱོན་ཆུང་བ་དང་ཕྱུགས་ཟོག་གི་རིགས་རྒྱུ་ཡུན་མང་དྲགས་པ།དུས་ཚིགས་བཅད་བགོས་ཀྱིས་གནས་སྤོ་མ་བྱས་པ་སོགས་ལས་རྩྭ་ས་རྩོད་གླེང་དང་།མི་གསོད་ཁྲག་སྦྱོར་གྱི་འགོ་དེ་ནས་བརྩམས་ཏེ་ཁ་རྩང་དེ་རིང་ད་དུང་ཞི་འཇགས་མ་ཐུབ་པར་ལྷག་ཡོད་དོ།།